91/22/ETY: Komission päätös, tehty 18 päivänä joulukuuta 1990, luvan antamisesta jäsenvaltioille säätää poikkeuksia tiettyihin perunan valinta-aineistoa koskeviin neuvoston direktiivin 77/93/ETY säännöksiin tehdyn päätöksen 80/862/ETY muuttamisesta



Virallinen lehti nro L 013 , 18/01/1991 s. 0021 - 0022

Suomenk. erityispainos Alue 3 Nide 36 s. 0091

Ruotsink. erityispainos Alue 3 Nide 36 s. 0091



KOMISSION PÄÄTÖS, tehty 18 päivänä joulukuuta 1990, luvan antamisesta jäsenvaltioille säätää poikkeuksia tiettyihin perunan valinta-aineistoa koskeviin neuvoston direktiivin 77/93/ETY säännöksiin tehdyn päätöksen 80/862/ETY muuttamisesta (90/22/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna komission direktiivillä 90/506/ETY(2), ja erityisesti sen 14 artiklan 3 kohdan, ottaa huomioon jäsenvaltioiden esittämät pyynnöt, sekä katsoo, että direktiivin 77/93/ETY säännösten mukaisesti istutettavaksi tarkoitettua perunan aineistoa, mukuloita lukuun ottamatta, saa periaatteessa tuoda johonkin jäsenvaltioon, ja istutettaviksi tarkoitettuja perunan mukuloita saa periaatteessa tuoda jäsenvaltioihin ainoastaan, jos ne ovat virallisesti hyväksyttyä lajiketta tai pitkälle jalostettua valinta-aineistoa, edellä tarkoitetun direktiivin 14 artiklan 3 kohta mahdollistaa kuitenkin poikkeukset tähän sääntöön, jos on todettu, ettei haitallisten organismien leviämisvaaraa ole, jäsenvaltioissa on tarvetta tuoda perunan aineistoa, mukulat mukaan lukien, lajikevalintatyötä varten tai geneettisen aineiston ylläpitotarkoituksiin tai virallisiin tieteellisiin tutkimustarkoituksiin, komissio on tällä hetkellä käytettävissä olevien tietojen perusteella todennut, että edellä tarkoitettujen tarkoitusten osalta ei ole vaaraa haitallisten organismien leviämisestä, jos tiettyjä teknisiä erityisedellytyksiä on noudatettu, komissio on jo myöntänyt jäsenvaltioille päätöksellä 80/862/ETY(3), sellaisena kuin se on viimeksi muutettuna päätöksellä 86/119/ETY(4), tällaisen poikkeuksen ajanjaksoksi, joka päättyy 31 päivänä joulukuuta 1990, sen jälkeen ei ole toimitettu sellaista tietoa, joka oikeuttaisi rajoittamaan poikkeuksen edellä mainittuun ajanjaksoon; uudet tiedot edellyttävät kuitenkin muutosta testattavien haitallisten organismien luetteloon; tuontikaranteenikokeen vähimmäisajanjakso olisi täsmennettävä, ja olisi otettava huomioon se mahdollisuus, että tuotu perunan aineisto, joka on lähtöisin muualta kuin Euroopan mantereelta, sisältää uusia perunan yleisiä virusisolaatteja, sen vuoksi jäsenvaltioille olisi annettava lupa, uudeksi ajanjaksoksi, säätää poikkeuksia perunan valinta-aineiston osalta ottaen huomioon säädettyjen teknisten erityisedellytysten muutos, luvan voimassaoloa pidennetään, jollei ilmaannu uusia tietoja, jotka tekisivät sen tarkistuksen perustelluksi, ja tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 80/862/ETY seuraavasti: 1) Korvataan 1 artiklan 2 kohdan d alakohdan kolmannen luetelmakohdan ensimmäinen ja toinen alaluetelmakohta seuraavasti: "- alussa silmämääräisesti haitallisten organismien aiheuttamia oireita tarkastelemalla, sitten säännöllisin väliajoin vähintään yhden kokonaisen kasvukauden ajan ottaen huomioon aineistotyyppi ja sen testiohjelman aikana saavuttama kehitysaste, - asianmukaisin direktiivin 77/93/ETY 16 artiklassa tarkoitetun komitean alaisin menetelmin tehdyllä kokeella, i) tutkimuksen on kaiken peruna-aineiston osalta koskettava vähintään: a) Andien perunan piilovirusta, b) Arrakatsan B-virusta, oca-rotu, c) Perunan mustarengaslaikkuvirusta, d) Perunan sukkulamukulatautia, e) Perunan T-virusta, f) Andien perunan läikkävirusta, g) perunan yleisiä A-, M-, S-, V-, X- ja Y-viruksia (Y°, Yn, Yc mukaan lukien) sekä kierrelehtisyysvirusta, h) lajia Corynebacterium sepedonicum (tunnetaan nykyisin nimellä Clavibacter michiganensis ssp. sepedonicus), ii) varsinaisten siementen osalta tutkimuksen on koskettava vähintään i kohdan a-e alakohdassa lueteltuja viruksia ja viroideja." 2) Korvataan 2 artiklan ensimmäisessä virkkeessä vuosi "1990" vuodella "1995". 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä joulukuuta 1990. Komission puolesta Ray MAC SHARRY Komission jäsen (1) EYVL N:o L 26, 31.1.1977, s. 20 (2) EYVL N:o L 282, 13.10.1990, s. 67 (3) EYVL N:o L 248, 19.9.1980, s. 25 (4) EYVL N:o L 99, 15.4.1986, s. 30